
	Частична предварителна оценка на въздействието

	Институция:
Община Куклен
	Нормативен акт:
Наредба за изменение и допълнение на Наредба № 10 за определянето и администрирането на местните такси и цени на услуги в Община Куклен

	Лице за контакт:
Главен юрисконсулт Мария Генова
	Телефон и ел. поща:
тел.: 03115/2120
ел. адрес: kmet@kuklen.org

	1. Проблем/проблеми за решаване: 
Проблем 1 
Наредба № 10 за определянето и администрирането на местните такси и цени на услуги в Община Куклен е последно изменяна и допълвана през 2017 г., 2018 г., 2019 г. и 2020 г., като размерът на таксите и цените в действащата редакция на подзаконовия акт не е съобразен с актуалните икономически условия в страната и с техните реални и пълни разходи, включая преки и непреки такива, направени от администрацията при предоставянето им.
Наред с горното, в изпълнение на § 6, ал. 1, т. 2 от Закона за въвеждане на еврото в Република България се налага действащите подзаконови актове, в това число и Наредба № 10 за определянето и администрирането на местните такси и цени на услуги в Община Куклен, да бъдат приведени в съответствие със закона при спазване на принципа на информираност, принципа на ефективност и икономичност, принципа на прозрачност и принципа на приемственост, като се съобразят и изискванията за превалутиране и закръгляване, залегнали в чл. 12 и чл. 13 от Закона за въвеждане на еврото в Република България.

	2. Цели:
Целите на проекта на Наредба за изменение и допълнение на Наредба № 10 за определянето и администрирането на местните такси и цени на услуги в Община Куклен са следните:
-актуализиране на размера на таксите/цените при съобразяване с ресурсите, вложени за предоставянето им, съответно разширяване обхвата на услугите, предоставяни от структурните звена на община Куклен за задоволяване на потребностите на заявителите им.
-въвеждане на  нови услуги и определяне на таксите/цените за тях, свързани с таксиметровите превози на пътници, откупуване на гробни места, паша на селскостопански животни в горските територии, собственост на Община Куклен, ползване на недървесни горски продукти от общински горски територии, ползване на лечебни растения от земи, гори, води и водни обекти, собственост на Община Куклен, с ползването на водни обекти-общинска собственост, с промяната  на  предназначението  на  земеделска земя от общинския  поземлен  фонд.
- налагане предоставяне на електронни административни услуги със законова преференция на намаление на таксата, съгласно Закона за електронното управление.
-ново структуиране на подзаконовия акт със създаване на отделни раздели за всеки сектор за предоставените услуги от отделните структурните звена на община Куклен.
-привеждане на подзаконовия акт в съответствие със Закона за въвеждане на еврото в Република България, с оглед времевата рамка по Националния план за въвеждане на еврото в Република България.

	3. Заинтересовани страни: 
Община Куклен
Общински съвет Куклен
Заинтересовани лица, органи и неправителствени организации
Всички граждани, юридически лица и предприятия

	4. Варианти на действие. Анализ на въздействията:
Налице са следните два варианти на регулативна намеса:

	4.1. По проблема:

	Вариант 1 „Без действие“:
Описание: При този вариант няма да има изменение и допълнение на разпоредбите на наредбата, като ще продължи да действа настоящата редакция без актуализация и промени. Проблемът не би могъл да се реши в рамките на съществуващото законодателство от местно значение в рамките на община Куклен.
Положителни (икономически/социални/екологични) въздействия:
Няма
Отрицателни (икономически/социални/екологични) въздействия:
Неприложимо
Специфични въздействия:
Неприложимо
Въздействия върху малките и средните предприятия: 
Няма
Административна тежест: 
Няма
Вариант 2 „Приемане на проекта на Наредбата“:

Описание: Приемане на проекта ще доведе до актуализация на разпоредбите на наредбата, с оглед настъпилите изменения в различни законови и подзаконови актове – Закона за местните данъци и такси, Закона за устройство на територията, Закона за кадастъра и имотния регистър, Закона за автомобилните превози, Закона за горите, Закона за лечебните растения, Закон за водите и др., като по този начин ще се постигне синхронизиране на разпоредбите на наредбата с действащите нормативни актове. Промените в наредбата са наложителни с оглед задоволяване на:
- необходимостта от актуализация на наредбата в частта на размерите на таксите и цените на услугите, предвид обстоятелството, че към настоящия момент, размерите им не отразяват реалните изменения в разходите по предоставяне на услугите и правата. Основна причина е, че размерът на голяма част от въведените такси и цени на услуги не е променян от близо осем години, като актуализацията следва да се съобрази с отчитане на промените в социални-икономическите условия в страната, промяна в разходите за труд и други структуроопределящи разходи.
-необходимостта от актуализация на наредбата, с оглед изискванията на Закона за въвеждане на еврото в Република България и изпълнението на Националния план за въвеждане на еврото в Република България.
-необходимостта от въвеждане на нови услуги и определяне на такси и цени за тях, свързани с таксиметровите превози на пътници, откупуване на гробни места, паша на селскостопански животни в горските територии, собственост на Община Куклен, ползване на недървесни горски продукти от общински горски територии, ползване на лечебни растения от земи, гори, води и водни обекти, собственост на Община Куклен, с ползването на водни обекти по Закона за водите и с промяната  на  предназначението  на  земеделска земя  от общинския  поземлен  фонд по ЗСПЗЗ. 
-разширяване обхвата на услугите и детайлизацията им, предоставяни от структурните звена на община Куклен, чрез въвеждане на нови такива, заедно с техните цени.
-постигане на точност и яснота с промяна на структурата на наредбата, чрез обособяване на отделни раздели по отделните услуги.
Положителни (икономически/социални/екологични) въздействия:
Приемане на проекта на наредбата за изменение и допълнение е свързан с разширяване на обхвата на предоставяните услуги и въвеждане на нови такива, съответно  и  повишаване на приходите в общинския бюджет.
Отрицателни (икономически/социални/екологични) въздействия:
Неприложимо
Специфични въздействия:
Неприложимо
Въздействия върху малките и средните предприятия:  
 Положително. Предложените промени целят подобряване на качеството на услуги, които се предоставят от община Куклен.
Административна тежест: 
Няма

	5. Сравняване на вариантите:
Степени на изпълнение по критерии: 1) висока; 2) средна; 3) ниска.
5.1. По проблем 1:
	
	Вариант 1
 „Без действие“
	Вариант 2  „ Приемане на проекта на Наредбата “

	Ефективност
	Цели:  Целта на проекта на Наредбата
е актуализацията й и въвеждане на нови услуги.
	ниска
	висока

	

	

	Ефикасност
	Цели:Целта на проекта на Наредбата
е актуализацията й и въвеждане на нови услуги.
	ниска
	висока

	

	

	

	Съгласуваност
	Цели: Целта на проекта на Наредбата
е актуализацията й и въвеждане на нови услуги.
	ниска
	висока

	

	




	6. Избор на препоръчителен вариант:
По проблем 1: Вариант 2 „Приемане на проекта на Наредбата“
Приемането на наредбата за изменение и допълнение ще е в полза на всички заинтересовани страни, органи и организации и ще се постигнат положителни резултати за всички заинтересовани страни, както и приходите за общинския бюджет ще се повишат и ще се подобри качеството на предоставяните услуги и ще бъдат задоволени изцяло всички потребности на заявителите на услуги.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):

Няма ефект.
Административната тежест от приемане на проекта на наредбата няма да се увеличи, нито да се намали.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?
Не
Предлаганият проект няма да доведе до въвеждане на нов регулаторен режим и не се предвиждат и въвеждат допълнителни регулации.

	6.3. Създават ли се нови регистри от прилагането на препоръчителния вариант (включително по отделните проблеми)?
Не
Предлаганият проект на наредба за изменение не предвижда и не въвежда нови регистри.

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?
Проектът засяга микро, малки и средни предприятия, с оглед случаите, в които същите ползват услуги по наредбата.

	6.5. Потенциални рискове от прилагането на препоръчителния вариант (включително по отделните проблеми):
Потенциални рискове за оспорване при приемане на предлагания  проект съществуват и могат да доведат до съдебни спорове, при които да се отменят отделни разпоредби от подзаконовия нормативен акт, като оспорването при нормативните актове не е ограничено със срок.

	7. Консултации:
Обществена консултация под формата на писмени становища, предложения и възражения ще бъде проведена по реда на чл. 26, ал. 2 от Закона за нормативните актове.
   Проектът на наредбата ще бъде публикуван за обществени консултации под формата на писмени становища, мнения и предложения на официалната страница на Община Куклен, директория “Общински съвет”, поддиректория „Проекти на нормативни актове”, и на Портала за обществени консултации.
   Ще бъдат разгледани всички постъпили становища, възражения и предложения от заинтересованите лица, органи и неправителствени организации, с оглед спазване на принципите на откритост и съгласуваност.
Заинтересованите лица, органи и неправителствени организации могат да изпращат писмените си становища, мнения и предложения на следните адреси: kmet@kuklen.org., в деловодството на Община Куклен, гр. Куклен, ул. „Александър Стамболийски” № 43, ет. 1, и на Портала за обществени консултации.
Справката за отразените становища, възражения и предложения след обществената консултация ще бъде публикувана на официалната интернет страница на Община Куклен и на Портала за обществени консултации.

	8. Приемането на нормативния акт произтича ли от правото на Европейския съюз?
Не

	9.  Изисква ли се извършване на цялостна предварителна оценка на въздействието поради очаквани значителни последици?
Не
10. Приложения:
Не се налага представяне на допълнителна информация и документи.

	11.  Информационни източници:
- Закона за местните данъци и такси
- Закона за устройство на територията
- Закона за автомобилните превози
- Закона за горите
- Закона за лечебните растения
 -Закон за водите
 -Национален план за въвеждане на еврото в Република България
- Закон за въвеждане на еврото в Република България

	12. Име, длъжност, дата и подпис на длъжностно лице, отговорно за извършването на частичната предварителна оценка на въздействието:
Име и длъжност:  Христо Божинов-Заместник-кмет на община Куклен
Дата: 03.11.2025 г.
Подпис:  /п/
Име, длъжност, дата и подпис на служители изготвили частичната предварителна оценка на въздействието:
[bookmark: _GoBack]Име и длъжност: Главен юрисконсулт Мария Генова (п), адв. Николай Чолаков (п)
Дата: 03.11.2025 г.
Подпис:  /п/ /п/ 

